Psychologický román s Evou, ktorej nečakane volá veľmi chorý nevlastný otec Vito a chcel by ju ešte raz vidieť. V temných šesťdesiatych rokoch minulého storočia slúžil ako karabinier v Hornej Adiži, kde spoznal krásnu Gerdu Huber – Evinu matku, a sestru juhotirolského teroristu. Eva cestuje vlakom tisíc kilometrov k zomierajúcemu Vitovi. Presúva sa zo zasneženej najsevernejšej talianskej provincie až celkom na juh a zároveň cestuje aj v čase – spomína na búrlivé osudy provincie Horná Adiža a na minulosť vlastnej rodiny.